Nuremy Ramli

Noreminadiya Ramli (lahir 7 April 1986) ialah seorang pelakon wanita Malaysia. Beliau terkenal dengan filem-filem lakonannya seperti Castello (2006) dan Maut (2009).

Kerjaya
Nuremy memulakan kerjaya awalnya sebagai perunding kewangan di sebuah bank, kemudian bekerja dalam pejabat kerajaan. Kerjaya lakonan beliau bermula apabila pengarah, Bade Hj. Azmi menawarkannya membintangi filem pertamanya, Castello (2006) yang mana beliau berlakon bersama Rosyam Nor dan Erra Fazira serta rakan pelakon, Liyana Jasmay. Beliau memegang watak seorang gadis Siam, Chalita muda, manakala Erra melakonkan watak Chalita dewasa.

Pada tahun 2009, Nuremy mendapat kejayaan meluas menerusi dengan bekerjasama bersama Bade apabila melakonkan watak Fadillah dalam filem Maut (2009) yang menghimpunkan 3 cerita dalam 1 filem. Beliau kemudian menandatangani kontrak bersama Metrowealth Pictures dan menjadi salah seorang artis kontraknya. Sepanjang kontrak berjalan selama 3 tahun, Nuremy berlakon dalam beberapa filem terbitan Metrowealth seperti 3 Temujanji dan Hanya Aku Cinta Kau Seorang serta drama terbitan Metrowealth seperti Impian Raya Emelyn dan Pistachio Dayana. Beliau mengambil keputusan untuk menamatkan kerjayanya sebagai pelakon.

Kehidupan peribadi
Nuremy dilahirkan di Sungkai, Perak dan merupakan anak bongsu daripada empat beradik. Beliau merupakan pemegang Diploma Pengurusan Perniagaan di Kolej Pusat Teknologi dan Pengurusan Lanjutan (Kolej PTPL). Beliau telah bertudung pada Mac 2012 dan berkahwin pada Jun tahun yang sama.

Filemografi

Filem

Drama

Telefilem

Rujukan

Pautan luar
 

Kelahiran 1986
Orang hidup
Orang Malaysia berketurunan Melayu
Muslim Malaysia
Orang dari Perak
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Pelakon filem Malaysia
Alumni Kolej PTPL